laion/Wikipedia-Exotic huggingface dataset:
কায়েস উদ্দিন

মুহাম্মদ কায়েস উদ্দিন (১৯৩৭ – ১১ নভেম্বর ২০২১) ছিলেন একজন বাংলাদেশী শিক্ষাবিদ, লেখক ও অধ্যাপক। তিনি বাংলাদেশে দুটি বিশ্ববিদ্যালয় উপাচার্যের দায়িত্ব পালন করেছেন। তিনি কুষ্টিয়া ইসলামী বিশ্ববিদ্যালয়ের ৫ম উপাচার্য ছিলেন। এছাড়াও তিনি বাংলাদেশ উন্মুক্ত বিশ্ববিদ্যালয়ের উপাচার্য হিসাবে দায়িত্ব পালন করেন। ১৯৭৪ সালে পোস্ট-ডক্টরেল গবেষণার জন্য কমনওয়েলথ ফেলোশিপ লাভ করেছিলেন। কায়েস উদ্দিন ১৯৩৭ সালের ১৫ জুলাই চাঁপাইনবাবগঞ্জ জেলার গোমস্তাপুর উপজেলাস্থ আলীনগর ইউনিয়নে জন্মগ্রহণ করেন। ১৯৫৭ সালে তিনি রাজশাহী বিশ্ববিদ্যালয় থেকে অনার্স পাশ করেন। ১৯৫৭ সালে স্নাতক পরীক্ষায় ডিস্টিংশনসহ প্রথম বিভাগে প্রথম স্থান অধিকার করায় রাজশাহী বিশ্বদ্যিালয় কর্তৃপক্ষ কায়েস উদ্দিনকে স্বর্ণপদক প্রদান করে। ১৯৬১ সালে যুক্তরাজ্যের গ্লাসগো বিশ্ববিদ্যালয়ের পিএইচডি গবেষণার জন্য কমনওয়েলথ স্কলারশীপ এবং ১৯৭৪ সালে ইম্পেরিয়াল কলেজ অব সায়েন্স এন্ড টেকনোলোজিতে পোস্ট-ডক্টরেল গবেষণার জন্য কমনওয়েলথ একাডেমিক স্টাফ ফেলোশিপ লাভ করেন। তিনি ১৯৯৭ সালে ইসলামী বিশ্ববিদ্যালয়ে উপাচার্য হিসাবে দায়িত্ব গ্রহণ করেন, এবং এখানে ৩ বছর দায়িত্ব পালনের পরে বাংলাদেশ উন্মুক্ত বিশ্ববিদ্যালয়ে উপাচার্য হিসাবে যোগদান করেন। দুর্নীতি, দলীয়করণ, স্বজনপ্রীতি ও আঞ্চলিকতার অভিযোগ এনে ক্যাম্পাসে ছাত্র-শিক্ষকের আন্দোলন শুরু হয়। আন্দোলনে তিনি পদত্যাগ করতে বাধ্য হন, ২০০০ সালের ১৯ অক্টোবর উপাচার্য পদ থেকে পদত্যাগ করেন। কায়েস উদ্দীন ১১ নভেম্বর ২০২১ সালে ৮৪ বছর বয়সে রাজশাহীস্থ নিজ বাসভবনে মৃত্যুবরণ করেন। তাঁকে রাজশাহী বিশ্ববিদ্যালয়ের কেন্দ্রীয় মসজিদে জানাজা শেষে বিশ্ববিদ্যালয়ের কবরস্থানে দাফন করা হয়। দৈনিক ভোরের কাগজ অনুযায়ী, তিনি গত এক বছর ধরে ডিমেনশিয়ায় আক্রান্ত ছিলেন। "বাউবির সাবেক উপাচার্য কায়েস উদ্দিন আর নেই"। দৈনিক শিক্ষা। সংগ্রহের তারিখ ২০২১-১১-২১।  "মেয়াদ পূর্ণ করতে পারবেন তো ইবি উপাচার্য ড.আসকারী!"। সংবাদ দর্পণ। ২০১৯-০৯-০২। সংগ্রহের তারিখ ২০২০-১০-২৫। [স্থায়ীভাবে অকার্যকর সংযোগ] "রাজশাহীর বড় কুঠিতে স্থাপিত হলো ওয়াই ফাই জোন"। banglanews24.com। ২০২০-০৯-২০ তারিখে মূল থেকে আর্কাইভ করা। সংগ্রহের তারিখ ২০২০-১০-২৫।  "ইসলামী বিশ্ববিদ্যালয় প্রতিষ্ঠার ৩৭ বছর : প্রত্যাশা ও প্রাপ্তি"। www.djanata.com। ২০২১-০১-২০ তারিখে মূল থেকে আর্কাইভ করা। সংগ্রহের তারিখ ২০২০-১০-২৫।  "১১ উপাচার্যের কেউই মেয়াদ শেষ করতে পারেননি"। প্রথম আলো। [স্থায়ীভাবে অকার্যকর সংযোগ] "ইসলামী বিশ্ববিদ্যালয় - বাংলাপিডিয়া"। bn.banglapedia.org। সংগ্রহের তারিখ ২০২০-১০-২৫।  "ইসলামী বিশ্ববিদ্যালয়ের ভিসি হলেই 'শনির দশা'"। দৈনিক শিক্ষা। সংগ্রহের তারিখ ২০২০-১০-২৫।  "৪৪ বছরে মেয়াদ পূর্ণ করতে পেরেছেন ইবির মাত্র একজন উপাচার্য"। thedailycampus.com। সংগ্রহের তারিখ ২০২৪-০৮-২৭।  "ইবির সাবেক উপাচার্য অধ্যাপক কায়েস উদ্দীন মারা গেছেন"। banglanews24.com। ২০২১-১১-১১। সংগ্রহের তারিখ ২০২১-১১-১২।  "ইবির সাবেক উপাচার্য অধ্যাপক কায়েস আর নেই"। www.bhorerkagoj.com। সংগ্রহের তারিখ ২০২১-১১-১২।  "রাবির সাবেক অধ্যাপক কায়েস উদ্দিন মারা গেছেন"। thedailycampus.com। সংগ্রহের তারিখ ২০২১-১১-২১।
আশরাফ আলী খান খসরু

আশরাফ আলী খান খসরু (জন্ম: ২২ মার্চ ১৯৪৯) একজন বাংলাদেশী রাজনীতিবিদ ও মুক্তিযোদ্ধা। তিনি নেত্রকোণা-২ আসনের সাবেক সংসদ সদস্য। সমাজকল্যাণ প্রতিমন্ত্রী হিসেবে তিনি দায়িত্ব পালন করছেন। শেখ হাসিনার তৃতীয় মন্ত্রিসভায় তিনি মৎস্য ও পশু সম্পদ প্রতিমন্ত্রী হিসেবে পালন করেন। আশরাফ আলী খান খসরু ২২ মার্চ ১৯৪৯ সালে নেত্রকোণায় জন্মগ্রহণ করেন। তার পিতার নাম নুরুল ইসলাম খান ও মাতার নাম হাজেরা আক্তার খান। তার পিতা-মাতা দুজনই স্থানীয় আওয়ামী লীগের রাজনীতির সাথে সম্পৃক্ত ও মুক্তিযোদ্ধা ছিলেন। খসরু নেত্রকোণা সরকারি কলেজ থেকে বিএ পাশ করেন। তার স্ত্রী কামরুন্নেছা আশরাফ দীনা নেত্রকোনা জেলা মহিলা আওয়ামীলীগের সভাপতি। আশরাফ আলী খান খসরু ১৯৬৪ সালে আইয়ুববিরোধী আন্দোলনে ছাত্রলীগ কর্মী হিসেবে কারাভোগ করেন। তিনি ১৯৬৬-১৯৬৮ সাল পর্যন্ত নেত্রকোনা মহকুমা ছাত্রলীগের প্রচার সম্পাদক, ১৯৬৮-১৯৬৯ পর্যন্ত সাংগঠনিক সম্পাদক, ১৯৬৯-১৯৭০ সাল পর্যন্ত নেত্রকোণা মহকুমা ছাত্রলীগের সাধারণ সম্পাদক ছিলেন। ১৯৭২-১৯৭৩ সাল পর্যন্ত নেত্রকোনা জেলা জাতীয় শ্রমিকলীগের সাধারণ সম্পাদক ছিলেন। ১৯৭৬ সালে সামরিক সরকারের জরুরি অবস্থাকালীন এক বৎসর কারাভোগ করেন। ১৯৯০ সালে স্বৈরাচারবিরোধী আন্দোলনে নেত্রকোণায় নেতৃত্ব দেন। তিনি ১৯৯৭-২০০৪ সাল পর্যন্ত নেত্রকোণা জেলা আওয়ামী লীগের যুগ্মসাধারণ সম্পাদক এবং ২০০৪ সালের ২৩ ফেব্রুয়ারি থেকে ২০১৬ সাল পর্যন্ত নেত্রকোণা জেলা আওয়ামী লীগের সাধারণ সম্পাদক ছিলেন। ২০১৬ সালের ২৩ ফেব্রুয়ারি থেকে পুনরায় তিনি নেত্রকোণা জেলা আওয়ামী লীগের সাধারণ সম্পাদক হিসেবে দায়িত্বপালন করছেন। তিনি ২০০৮ সালের নবম ও ২০১৮ সালের একাদশ জাতীয় সংসদ নির্বাচনে নেত্রকোণা-২ আসন থেকে বাংলাদেশ আওয়ামী লীগের প্রার্থী হিসেবে সংসদ সদস্য নির্বাচিত হন। শেখ হাসিনার তৃতীয় মন্ত্রিসভায় তিনি ৭ জানুয়ারি ২০১৯ থেকে ১৫ ফেব্রুয়ারি ২০২০ সাল পর্যন্ত মৎস্য ও প্রাণিসম্পদ প্রতিমন্ত্রী হিসাবে দায়িত্ব পালন করেন। শেখ হাসিনার চতুর্থ মন্ত্রিসভায় তিনি ১৬ ফেব্রুয়ারি ২০২০ সাল থেকে সমাজকল্যাণ প্রতিমন্ত্রী হিসেবে দায়িত্ব পালন করছেন। আশরাফ আলী খান খসরু ১৯৭১ সালে মুক্তিযুদ্ধে কোম্পানী কমান্ডার হিসেবে অংশগ্রহণ করেন। "প্রাক্তন মন্ত্রী/প্রতিমন্ত্রী/উপদেষ্টাগণ, সমাজকল্যাণ মন্ত্রণালয়"। সমাজকল্যাণ মন্ত্রণালয়। ২৫ সেপ্টেম্বর ২০২৩ তারিখে মূল থেকে আর্কাইভ করা। সংগ্রহের তারিখ ১৯ জানুয়ারি ২০২০।  "বর্তমান ও সাবেক মাননীয় প্রতিমন্ত্রীগণ, মৎস্য ও প্রাণিসম্পদ মন্ত্রণালয়"। বাংলাদেশ জাতীয় তথ্য বাতায়ন। ২৫ সেপ্টেম্বর ২০২৩ তারিখে মূল থেকে আর্কাইভ করা। সংগ্রহের তারিখ ২৫ সেপ্টেম্বর ২০২৩।  "দুজন মন্ত্রী পেয়ে নেত্রকোণায় আনন্দ মিছিল"। www..jugantor.com। সংগ্রহের তারিখ ২০১৯-০১-০৭।  "৯ম জাতীয় সংসদে নির্বাচিত মাননীয় সংসদ-সদস্যদের নামের তালিকা"। জাতীয় সংসদ। বাংলাদেশ সরকার। ২০১৬-১১-২৭ তারিখে মূল থেকে আর্কাইভ করা। সংগ্রহের তারিখ ২০২৩-০৯-২৫।  "১১তম সংসদের সদস্যবৃন্দ"। জাতীয় সংসদ। ২১ ফেব্রুয়ারি ২০১৯। ২০১৯-১০-১৪ তারিখে মূল থেকে আর্কাইভ করা। সংগ্রহের তারিখ ১৪ অক্টোবর ২০১৯।  উইকিমিডিয়া কমন্সে আশরাফ আলী খান খসরু সংক্রান্ত মিডিয়া রয়েছে।
জাহিদ ফারুক

জাহিদ ফারুক (জন্ম: ২৬ নভেম্বর ১৯৫০) বাংলাদেশ সেনাবাহিনীর একজন অবসরপ্রাপ্ত কর্নেল ও রাজনীতিবিদ। তিনি বরিশাল-৫ আসনের সাবেক সংসদ সদস্য ও পানি সম্পদ মন্ত্রণালয়ের প্রতিমন্ত্রী ছিলেন। জাহিদ ফারুক শামীমের জন্ম ২৬ নভেম্বর ১৯৫০ সালে বরিশালের নবগ্রাম রোডে। বরিশাল জিলা স্কুলের ছাত্র ছিলেন তিনি। পাকিস্তানের পেশোয়ার বিশ্ববিদ্যালয় থেকে তিনি স্নাতক ডিগ্রীধারী অর্জন করেন। তার পিতা খন্দকার মজিবুর রহমান ছিলেন সরকারি চাকরিজীবী। মা আম্বিয়া বেগম ছিলেন গৃহিণী। তার স্ত্রী লায়লা শামীম, এই দম্পতীর এক সন্তান। জাহিদ ফারুক ছাত্রজীবনই তৎকালীন পাকিস্তান সেনাবাহিনীতে যোগ দেন। বাংলাদেশ স্বাধীন হলে বাংলাদেশ সেনাবাহিনীতে কাজ করেন। ২০০৪ সালে তিনি কর্নেল পদে দায়িত্ব পালন করে বাংলাদেশ সেনাবাহিনী থেকে অবসর গ্রহণ করেন। জাহিদ ফারুক ২০০৪ সালে আওয়ামী লীগের রাজনীতিতে জড়িয়ে হয়ে বর্তমানে বরিশাল জেলা আওয়ামী লীগের সহ-সভাপতি। ২০০৮ সালের নবম জাতীয় সংসদ নির্বাচনে তিনি আওয়ামী লীগের প্রার্থী হিসেবে বরিশাল-৫ আসন থেকে পরাজিত হয়েছিলেন। তিনি প্রথম বারের মতো সংসদ সদস্য নির্বাচিত হয়েছেন বরিশাল-৫ আসন থেকে ২০১৮ সালের একাদশ জাতীয় সংসদ নির্বাচনে। তিনি শেখ হাসিনার চতুর্থ মন্ত্রিসভায় পানি সম্পদ প্রতিমন্ত্রী হিসেবে দায়িত্ব পালন করেন। "জাহিদ ফারুক, এমপি, মাননীয় প্রতিমন্ত্রী"। বাংলাদেশ জাতীয় তথ্য বাতায়ন। ২১ ডিসেম্বর ২০২৩ তারিখে মূল থেকে আর্কাইভ করা। সংগ্রহের তারিখ ২১ ডিসেম্বর ২০২৩।  "জাহিদ ফারুক শামীম"। প্রথম আলো। ১৭ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১৮।  "প্রথমবার এমপি হয়ে প্রতিমন্ত্রী"। জাগোনিউজ২৪.কম। ৬ জানুয়ারি ২০১৯। ২১ ডিসেম্বর ২০২৩ তারিখে মূল থেকে আর্কাইভ করা। সংগ্রহের তারিখ ২১ ডিসেম্বর ২০২৩।  "পানিসম্পদ প্রতিমন্ত্রী জাহিদ ফারুক"। দৈনিক ইত্তেফাক। সংগ্রহের তারিখ ৩১ ডিসেম্বর ২০১৮।
গণবিধ্বংসী অস্ত্র

গণবিধ্বংসী অস্ত্র বা গণবিধ্বংসী মারণাস্ত্র (ইংরেজি ভাষায়: Weapon of mass destruction - WMD) বলতে এমন যেকোনও অস্ত্রকে বোঝায় যা অনেক মানুষকে একসাথে মেরে ফেলার ক্ষমতা রাখে, যা মনুষ্য নির্মিত (দালান) বা প্রাকৃতিক (পাহাড়) কাঠামোর বিপুল ক্ষতি সাধন করে বা সাধারণভাবে জীবমণ্ডলের বিশাল ক্ষতির কারণ হয়। বিভিন্ন ধরনের অনেক অস্ত্র এই শ্রেণীর মধ্যে পড়ে। উইকিমিডিয়া কমন্সে গণবিধ্বংসী অস্ত্র সংক্রান্ত মিডিয়া রয়েছে।
ওয়াজাখওয়া জেলা

ওয়াজাখওয়া জেলা (পশতু: وازه خوا ولسوالۍ, ফার্সি: ولسوالی وازه‌خواه) আফগানিস্তানের পাক্তিকা প্রদেশের একটি অন্যতম জেলা। জেলাটির কেন্দ্রীয় শহরের নাম হচ্ছে ওয়াজাখওয়া। ২০০৬ সালের আদমশুমারি অনুযায়ী এই জেলার জনসংখ্যা ৫০,৮১৮ জন। Paktika provincial profile, June 2004, profile compiled by the National Area-Based Development Programme (NABDP) of the Ministry of Rural Rehabilitation and Development (MRRD)
মুক্‌তাদা আস-সাদ্‌র

সাইয়্যিদ মুক্‌তাদা আস-সাদ্‌র (আরবি: سيد مقتدى الصدر) (জন্ম: ১২ই আগস্ট, ১৯৭৩) একজন ইরাকি ধর্মতত্ত্ববিদ, রাজনৈতিক নেতা এবং মিলিশিয়া কমান্ডার। ইরাকি সরকারে কোন বিশেষ পদে না থাকা সত্ত্বেও সাদ্‌র ইরাকের রাজনৈতিক এবং ধর্মীয় পরিমণ্ডলে প্রভাব বিস্তার করে রেখেছেন। এ ধরনের অন্য দু'জন ইরাকি নেতা হচ্ছেন: সুপ্রিম ইসলামিক ইরাকি কাউন্সিলের গ্র্যান্ড আয়াতুল্লাহ আলি আস-সিস্তানি এবং আবদুল আজিজ আল-হাকিম। উইকিউক্তিতে মুক্‌তাদা আস-সাদ্‌র সম্পর্কিত উক্তির সংকলন রয়েছে। "Defining Muqtada," Columbia Journalism Review Nimrod RaphaeliL Understanding Muqtada al-Sadr[স্থায়ীভাবে অকার্যকর সংযোগ], Middle East Quarterly, the Iraqi cleric takes on the United States... and Iraq. Global Security analysis and biography Messianic leaders in Iraq, Iran Juan Cole, October/November 2003 "The Iraqi Shiites". The Boston Review. SourceWatch article with links to articles about al-Sadr
শালতোড়া বিধানসভা কেন্দ্র

শালতোড়া (বিধানসভা কেন্দ্র) ভারতের পশ্চিমবঙ্গ রাজ্যের বাঁকুড়া জেলার একটি বিধানসভা কেন্দ্র। এই কেন্দ্রটি তপসিলি জাতির জন্য সংরক্ষিত। ভারতের সীমানা পুনর্নির্ধারণ কমিশনের নির্দেশিকা অনুসারে, ২৪৭ নং শালতোড়া (এসসি) বিধানসভা কেন্দ্রটি শালতোড়া এবং মেজিয়া এবং বনসুরিয়া, বড়শাল, লছমনপুর ও লাটিয়াবনি গ্রাম পঞ্চায়েত গুলি গঙ্গাজলঘাটী সমষ্টি উন্নয়ন ব্লক গুলির অন্তর্গত। শালতোড়া বিধানসভা কেন্দ্রটি ৩৬ নং বাঁকুড়া লোকসভা কেন্দ্র এর অন্তর্গত। ২০১১ সালের নির্বাচনে, তৃণমূল কংগ্রেসের স্বপন বাউড়ি ​​তার নিকটতম প্রতিদ্বন্দ্বী সিপিআই (এম) এর ষষ্ঠীচরণ বাউড়িকে পরাজিত করেন। ১৯৬২ সালের বিধানসভার নির্বাচনে, ডা. বিধান চন্দ্র রায় শালতোড়া বিধানসভা কেন্দ্র থেকে জয়ী হন। "Delimitation Commission Order No. 18 dated 15 February 2006" (পিডিএফ) (ইংরেজি ভাষায়)। পশ্চিমবঙ্গ সরকার। ১৮ সেপ্টেম্বর ২০১০ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১০-১০-১৫।  "General Elections, India, 1962, to the Legislative Assembly of West Bengal" (পিডিএফ) (ইংরেজি ভাষায়)। ভারতের নির্বাচন কমিশন। ৫ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ৯ জুলাই ২০১৫।  "General Elections, India, 2011, to the Legislative Assembly of West Bengal" (পিডিএফ) (ইংরেজি ভাষায়)। ভারতের নির্বাচন কমিশন। ৪ এপ্রিল ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ৯ জুলাই ২০১৫।  "Saltora"। মে ২০১১ বিধানসভা নির্বাচনের ফলাফল (ইংরেজি ভাষায়)। ভারতের নির্বাচন কমিশন। সংগ্রহের তারিখ ২০১১-০৫-২২। [স্থায়ীভাবে অকার্যকর সংযোগ] "West Bengal Assembly Election 2011"। Saltora (ইংরেজি ভাষায়)। Empowering India। ২০১২-০৫-২৬ তারিখে মূল থেকে আর্কাইভ করা। সংগ্রহের তারিখ ২০১১-০৫-০৬।  "West Bengal Assembly Election 2011" (পিডিএফ)। Saltora (ইংরেজি ভাষায়)। ভারতের নির্বাচন কমিশন। ২০১১-০৯-১২ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১১-০৫-০৬।  "Statistical Reports of Assembly Elections"। সাধারণ নির্বাচনের ফলাফল এবং পরিসংখ্যান (ইংরেজি ভাষায়)। ভারতের নির্বাচন কমিশন। ২০১০-১০-০৫ তারিখে মূল থেকে আর্কাইভ করা। সংগ্রহের তারিখ ২০১১-০৪-০৩।
ওর মামে জেলা

ওর মামে জেলা আফগানিস্তানের পাক্তিকা প্রদেশের একটি অন্যতম জেলা। জেলাটির কেন্দ্রীয় শহরের নাম হচ্ছে ওর মামে। অন্যান্য জেলার মত এই জেলাটিতেও সঠিক কোন জনসংখ্যার তথ্য পাওয়া যায়নি। পাক্তিকা প্রদেশের ক্ষুদ্রতম জেলাগুলির মধ্যে এটি অন্যতম।
ইয়াহিয়াখেল জেলা

ইয়াহিয়াখেল জেলা (পশতু: يحيی خېل ولسوالۍ, ফার্সি: ولسوالی یحیی‌خیل) আফগানিস্তানের পাক্তিকা প্রদেশের একটি অন্যতম জেলা। Mangal, Farooq Jan (৩১ মার্চ ২০১২)। "Afghan militiaman kills 9 colleagues"। The Boston Globe। সংগ্রহের তারিখ ১৩ এপ্রিল ২০১২।
ইউসুফখেল জেলা

ইউসুফখেল জেলা (পশতু: يوسف خېل ولسوالۍ, ফার্সি: ولسوالی یوسف‌خیل) বা ইউসুফ খেল আফগানিস্তানের পাক্তিকা প্রদেশের একটি অন্যতম জেলা।
জারঘুন শের জেলা

জারঘুন শের জেলা (পশতু: زرغون ښار ولسوالۍ, ফার্সি: ولسوالی زرغون‌شهر), এছাড়াও উচ্চারণ করা হয়ে থাকে জারঘুন শাহির, এবং এছাড়াও কাতাওয়াজ জেলা অথবা খায়ের কোট জেলা নামেও পরিচিত, আফগানিস্তানের পাক্তিকা প্রদেশের একটি অন্যতম জেলা। জেলাটির কেন্দ্রীয় শহরের নাম হচ্ছে জারঘুন শের। ১৯৯৮ সালের আদমশুমারীর আনুমানিক হিসাব অনুযায়ী জেলাটির জনসংখ্যা প্রায় ৭৫,০০০ জন এর মতI যাইহোক ২০০৪ সালের জুন তারিখ, পর্যন্ত তালেবান সরকার কর্তৃক বৃহত্তর জারঘুন শাহর জেলা থেকে তিনটি নতুন জেলায় বিভক্ত করে দেন। যার ফলে নতুন জেলাগুলির নামকরণ করা হয়েছিল জনিখেল জেলা, ইয়াহিয়াখেল জেলা এবং ইউসুফখেল জেলা। ২০০৪ সালে হ্রাসকৃত জেলাটির জনসংখ্যা দাড়ায় ৩৮,০২৪ জন এর মত। "Estimated Population 1998 (Central Statistics Office)"[স্থায়ীভাবে অকার্যকর সংযোগ] Afghanistan Information Management Service (AIMS) "Paktika provincial profile", 2004, profile compiled by the National Area-Based Development Programme (NABDP) of the Ministry of Rural Rehabilitation and Development (MRRD) "Afghanistan Administrative Divisions" ওয়েব্যাক মেশিনে আর্কাইভকৃত ২৩ সেপ্টেম্বর ২০১০ তারিখে map, March 2007, Afghanistan Information Management Service (AIMS) "Zarghun Shahr District: Zarghun Shahr District: Afghanistan" map, January 2004, Afghanistan Information Management Service (AIMS); showing the larger district that existed before June 2004.
ঘূর্ণিঝড় পাইলিন

ঘূর্ণিঝড় পাইলিন (থাই: নীলকান্তমণি) বঙ্গোপসাগরে উৎপন্ন একটি ভয়ংকর ঘূর্ণিঝড় যা ২০১৩ সালের ৫ অক্টোবর ভারতের উড়িষ্যা রাজ্যের উপকূলে আঘাত হানে। ভারতের আবহাওয়া দফতরের মতে এটা ক্যাটাগরি চার মাত্রার ঘূর্ণিঝড়। মার্কিন নৌবাহিনীর ঘূর্ণিঝড় সতর্কীকরণ কেন্দ্র পাইলিনকে সুপার সাইক্লোন বা সর্বোচ্চ মাত্রার ঘূর্ণিঝড় বলে বর্ণনা করে। ভারতের উপদ্রুত এলাকার সমুদ্রবন্দরগুলোকে দশ নম্বর মহাবিপদ সংকেত দেখাতে বলা হয়। এর গতিপথ ভারত উপকূলের দিকে হলেও ঘূর্ণিঝড় কেন্দ্রের কাছে সাগর উত্তাল থাকায় বাংলাদেশের চট্টগ্রাম, কক্সবাজার ও মংলা সমুদ্র বন্দরকে দুই নম্বর দূরবর্তী হুঁশিয়ারি সঙ্কেত দেখাতে বলা হয়। ঘূর্ণিঝড় পাইলিন শনিবার প্রথম আঘাত হানে ভারতীয় সময় রাত সোয়া ন'টার দিকে উড়িষ্যার উপকূলীয় গ্রাম গোপালপুরে। ভারতের আবহাওয়া দফতরের মতে ঘূর্ণিঝড়টি যখন গোপালপুরে আঘাত হানে তখন এর আওতায় বাতাসের গতি ছিল ঘণ্টায় ২০০ হতে ২১০ কিলোমিটার। ঝড়ের কারণে উড়িষ্যার রাজধানী ভুবনেশ্বর সহ বিভিন্ন জায়গায় বিদ্যুৎ সংযোগ বিচ্ছিন্ন হয়ে যায়। ঘূর্ণিঝড় মোকাবেলায় ভারতের পূর্ব উপকূল জুড়ে সর্বোচ্চ সতর্কাবস্থা জারি করা হয়। অন্তত পাঁচ লক্ষ মানুষকে ঝুঁকিপূর্ণ অঞ্চলগুলো থেকে সরিয়ে নেয়া হয়। ঘূর্ণিঝড় মোকাবেলায় ভারত সরকার সেনাবাহিনী, নৌবাহিনী এবং বিমান বাহিনী সদস্যদের মোতায়েন করে। জাতীয় বিপর্যয় মোকাবেলা বাহিনীর প্রায় ২৩০০ সদস্যকে ঝুঁকিপূর্ণ অঞ্চলগুলোতে প্রস্তুত রাখে। "ঘূর্ণিঝড় পাইলিন, উপকূলে ২ নম্বর সতর্কতা"। দৈনিক প্রথম আলো। সংগ্রহের তারিখ ৭ জানুয়ারি ২০১৯। [স্থায়ীভাবে অকার্যকর সংযোগ] "ভারতে-ঘূর্ণিঝড়-পাইলিনের-ভয়াবহ আঘাত লন্ডভন্ড জনপদ ব্যাপক ক্ষয়ক্ষতি"। দৈনিক সংগ্রাম। সংগ্রহের তারিখ ৭ জানুয়ারি ২০১৯। [স্থায়ীভাবে অকার্যকর সংযোগ] "বঙ্গোপসাগরে ঘূর্ণিঝড় 'পাইলিন'"। বিডিনিউজ২৪। সংগ্রহের তারিখ ৭ জানুয়ারি ২০১৯। [স্থায়ীভাবে অকার্যকর সংযোগ]
অরূপ চট্টোপাধ্যায়

অরূপ চট্টোপাধ্যায় (জন্ম: ২৩ জুন ১৯৫৮) একজন ভারতীয়-বংশোদ্ভূত ব্রিটিশ লেখক ও চিকিৎসক। কলকাতায় জন্মগ্রহণকারী চট্টোপাধ্যায় ১৯৮৫ সাল থেকে যুক্তরাজ্যের বাসিন্দা। মাদার টেরিজা: দ্য আনটোল্ড স্টোরি (মাদার টেরিজা: না বলা কথা) গ্রন্থের লেখক হিসেবে বিখ্যাত তিনি। এই গ্রন্থে মানবপ্রেম ও নিঃস্বার্থপরতার প্রতীকরূপে গণমাধ্যমে প্রচারিত ক্যাথলিক ধর্মপ্রচারক টেরিজার ভাবমূর্তিকে প্রশ্নবিদ্ধ করে প্রকৃত সত্য উদ্‌ঘাটন করেছেন। চট্টোপাধ্যায়ের সমালোচনার দ্বারা ক্রিস্টোফার হিচেন্সের প্রামাণ্যচিত্র হেল'স এঞ্জেল (নরকের দেবদূত) অনুপ্রাণিত হয়েছিল। মাদার টেরিজা: দ্য আনটোল্ড স্টোরি প্রথম প্রকাশিত হয়েছিল ২০০২ সালে মাদার টেরিজা: দ্য ফাইনাল ভার্ডিক্ট নামে; ২০১৬ সালে যা পরবর্তীতে মাদার টেরিজা: দ্য আনটোল্ড স্টোরি শিরোনামে প্রকাশিত হয়। ম্যালকম ম্যাগারিজের প্রামাণ্যচিত্র সামথিং বিউটিফুল ফর গড (১৯৬৯) পরবর্তী পর্যায়ের টেরিজাকে নিয়ে পশ্চিমা গণমাধ্যমের উচ্ছ্বাসপূর্ণ প্রচারণাকে চট্টোপাধ্যায় অলীক গল্প বলে আখ্যায়িত করেছেন। চট্টোপাধ্যায়ের মতে, টেরিজাকৃত মানবসেবার দাবিগুলো অতিরঞ্জিত; টেরিজা কয়েকশো দুঃস্থ মানুষকে সেবা করলে তার নোবেল ভাষণে দশ হাজার মানুষকে সেবাদানের দাবি করেছেন। টেরিজা মুমূর্ষু অসংখ্য হিন্দু ও মুসলমানকে বলপূর্বক তাদের মৃত্যুশয্যায় খ্রিষ্টধর্মে ধর্মান্তর করেছেন। নোবেল পুরস্কার পাওয়ার টেরিজা অনেক বড় বড় অনুদান পেয়েছেন যা তিনি তার সেবার মান উন্নতিকরণে ব্যয় করেননি। টেরিজার গর্ভপাতবিরোধিতার সমালোচনাও করেছেন চট্টোপাধ্যায়। বিশ্বের কুখ্যাত স্বৈরচারী একনায়ক, প্রতারক ও দুর্নীতিবাজ ব্যক্তিদের কাছ থেকে অর্থ অনুদান গ্রহণের জন্যেও চট্টোপাধ্যায় টেরিজার সমালোচনা করেছেন। অরূপ চট্টোপাধ্যায় বলেন, ভারত থেকে এখনো উপনিবেশী মানসিকতা দূর হয়নি, তাই সাধারণ মানুষ টেরিজার মতো সাদা মহিলাকে সমালোচনা করতে ভয় পায়। Crawley, William (২৬ আগস্ট ২০১০)। "Mother Teresa: The Final Verdict?"। BBC। সংগ্রহের তারিখ ১৮ ডিসে ২০১৫।  "Saint of the gutters with friends in high places"। Times Higher Education। ১৬ মে ২০০৩। সংগ্রহের তারিখ ৪ মার্চ ২০১১।  NAW Staff। "NAW Interview with Aroup Chatterjee"। New Asian Writing। ১০ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৫ নভেম্বর ২০১৬।  Dutta, Krishna। "Saint of the gutters with friends in high places"। Times Higher Education। সংগ্রহের তারিখ ৫ নভেম্বর ২০১৬।  AFP। "Mother Teresa's legacy under cloud as sainthood nears"। Daily Mail। সংগ্রহের তারিখ ৭ নভেম্বর ২০১৬।  Stone, Michael। "Mother Teresa Brags About Coerced Deathbed Conversions"। Progressive Secular Humanist। Patheos। সংগ্রহের তারিখ ৫ নভেম্বর ২০১৬।  Mathews Thomas, Prince। "Pointing Fingers At Mother Teresa's Heirs"। Forbes। Forbes Media LLC। সংগ্রহের তারিখ ৫ নভেম্বর ২০১৬।  Cooke, Bill (২০০৪)। "Mother Teresa: The Final Verdict" (পিডিএফ): 54–55। সংগ্রহের তারিখ ৫ নভেম্বর ২০১৬।  Sherwood, Harriet। "Mother Teresa to become saint amid criticism over miracles and missionaries"। The Guardian। Guardian News and Media। সংগ্রহের তারিখ ৫ নভেম্বর ২০১৬।  Campbell, Mícheál। "It's a sin"। Socialist Review। ২৪ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ৫ নভেম্বর ২০১৬।  "Was Mother Teresa a saint? In city she made synonymous with suffering, a renewed debate over her legacy"। Los Angeles Times (ইংরেজি ভাষায়)। ২০১৬-০৯-০২। আইএসএসএন 0458-3035। সংগ্রহের তারিখ ২০১৭-০৫-১৮।
জেরোক জেলা

জেরোক জেলা (পশতু: زېړوک ولسوالۍ), এছাড়াও বানান করা হয়ে থাকে জিরোক, আফগানিস্তানের পাক্তিকা প্রদেশের একটি অন্যতম জেলা, যেটি একসময়ে পাক্তিয়া প্রদেশের অংশ ছিল। জেলাটির প্রধান শহর জেরোক খস্ত-উরগুন রাস্তা বরাবর অবস্থিত। জেরোক পাক্তিকা প্রদেশের একটি দূরবর্তী জেলা, এর পূর্বে খোস্ত প্রদেশের স্পেরা জেলা, নিকা জেলা দক্ষিণ-পশ্চিমে, পশ্চিমে উরগন জেলা এবং উত্তরে ওয়াজিরিস্তান অবস্থিত। জেলাটিতে মোট জনসংখ্যার ৪৩,১৯০ জন রয়েছে। এখানকার মানুষজন প্রধানত পশতু ভাষায় কথা বলে থাকে কিন্তু জাদরান শব্দের সংমিশ্রনে। জাতিগতভাবে জেরোকের মানুষ আখেন খিল, কিন্তু এছাড়াও নিম্নের কিছু উপজাতি রয়েছে: সুরাই (سوری) স্কাউজাই (شوزی) মাদাকাই (مدکی) আলামাই (عالمی) খুদকাই (خودکی) ইন্বিকাই (انبکی) দাব (ډاب کلی) "Population of the Districts", Paktika Province[পূর্ণ তথ্যসূত্র প্রয়োজন]
ইজ্জাত ইব্রাহিম আদ-দাউরি

ইজ্জাত ইব্রাহিম আদ-দাউরি ( ১লা জুলাই, ১৯৪২– ১৭ এপ্রিল, ২০১৫ ) ছিলেন ইরাকি সামরিক কমান্ডার। তিনি ইরাকে ২০০৩ সালে মার্কিন নেতৃত্বাধীন আগ্রাসন ও আক্রমণের পূর্ব পর্যন্ত তার উপ-রাষ্ট্রপতি ও ইরাকি রিভলিউশনারি কমান্ড কাউন্সিলের ডেপুটি চেয়ার্ম্যান ছিলেন। ২০০৬ সালের ৩০ ডিসেম্বরে প্রাক্তন রাষ্ট্রপতি সাদ্দাম হুসাইনের মৃত্যুদণ্ড কার্যকর হওয়ার পর ২০০৭ সালের ৩ জানুয়ারি ইজ্জাতকে নিষিদ্ধ ঘোষিত ইরাকি বাথ পার্টির নতুন নেতা হিসেবে নিশ্চিত করা হয়। তিনি ইরাকি বিদ্রোহী নকশবন্দি আর্মির নেতৃত্ব দেন। "Saddam's No. 2 seeks help for insurgency"। USA Today। ২৭ মার্চ ২০০৬। ১০ জুলাই ২০০৯ তারিখে মূল থেকে আর্কাইভ করা। সংগ্রহের তারিখ ১ সেপ্টেম্বর ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Izzat Ibrahim Al-Douri / Izzat Ibrahim Al-Douri"। Global Security। ৫ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৭ এপ্রিল ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
আনাবা জেলা

আনাবা জেলা আফগানিস্তানের পাঞ্জশির প্রদেশের অন্যতম একটি জেলা। আফগানিস্তানের অন্যান্য জেলার মত জেলাটিতে সঠিক জনসংখ্যার কোন তথ্য পাওয়া যায়নি। আফগানিস্তানের জেলা
বাজারক জেলা

বাজারক জেলা আফগানিস্তানের পাঞ্জশির প্রদেশের অন্যতম একটি জেলা। আফগানিস্তানের অন্যান্য জেলার মত জেলাটিতে সঠিক জনসংখ্যার কোন তথ্য পাওয়া যায়নি। আফগানিস্তানের জেলা
দারাহ জেলা

দারাহ জেলা (ফার্সি: ولسوالی دره) আফগানিস্তানের পাঞ্জশির প্রদেশের অন্যতম একটি জেলা। জেলাটির কেন্দ্রীয় শহরের নাম হচ্ছে দারাহ নামক শহর। আফগানিস্তানের অন্যান্য জেলার মত জেলাটিতে সঠিক জনসংখ্যার কোন তথ্য পাওয়া যায়নি। আফগানিস্তানের জেলা
খেঞ্জ জেলা

খেঞ্জ জেলা পাঞ্জশির প্রদেশের বৃহত্তম একটি জেলা। এখানে প্রায় ১১০,০০০ এরও বেশি জনসংখ্যার বসতি রয়েছে। পাঞ্জশির প্রদেশের এই অংশে পান্নার ঘাঁটি খনন করা হয়। এখানে প্রায় ১৫৪টির মত গ্রাম রয়েছে, যার মধ্যে উল্লেখযোগ্য কিছু গ্রাম হচ্ছে: জঙ্গল আবল গ্রাম, মাতা গ্রাম, ইশকেশো গ্রাম, পায়াত গ্রাম, পুশঘুর গ্রাম রয়েছে। খেঞ্জ জেলা হচ্ছে মূলত পান্না এর খনির জন্য বিখ্যাত। এখানকার মানুষেরা কৃষি কাজ এবং খনির কাজ করে জীবিকা নির্বাহ করে থাকেন। আফগানিস্তানের জেলা "Khenj District (Re-elected)" (পিডিএফ)। ১ ডিসেম্বর ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ৭ জানুয়ারি ২০১৯।
পারিয়ান জেলা

পারিয়ান জেলা আফগানিস্তানের পাঞ্জশির প্রদেশ এর অন্যতম একটি জেলা। জেলাটির কেন্দ্রীয় শহরের নাম হচ্ছে পারিয়ান নামক শহর। আফগানিস্তানের অন্যান্য জেলার মত জেলাটিতে সঠিক জনসংখ্যার কোন তথ্য পাওয়া যায়নি। আফগানিস্তানের জেলা
রোখা জেলা

রোখা জেলা (ইংরেজি: Rokha District) আফগানিস্তানের পাঞ্জশির প্রদেশের অন্যতম একটি জেলা। জেলাটির কেন্দ্রীয় শহরের নাম হচ্ছে রোখা নামক শহর। আফগানিস্তানের অন্যান্য জেলার মত জেলাটিতে সঠিক জনসংখ্যার কোন তথ্য পাওয়া যায়নি। আফগানিস্তানের জেলা
ইসমাইল জুবাউরি

ইসমাইল জুবাউরি ইরাকের ইসলামী সেনাবাহিনীর বর্তমান নেতা। আল-জায়িশ আল-ইসলামি ফিল-ইরাক নামে পরিচিত এই সেনাবাহিনীটি ইরাকের অন্যতম প্রধান অভ্যুত্থানকারী দল। এছাড়া জুবাউরি বাগদাদের দক্ষিণে অবস্থিত একটি খ্যাতিমান সুন্নি গোষ্ঠীর সদস্য। তার মূল উদ্দেশ্য হচ্ছে বিদেশী সামরিক বাহিনীকে যেভাবেই হোক ইরাক ত্যাগে বাধ্য করা। এজন্য সহিংস কোন পদ্ধতিও তাকে মাঝে মাঝে প্রয়োগ করতে দেখা যায়। "Marines Widen Their Net South of Baghdad (washingtonpost.com)"। www.washingtonpost.com। সংগ্রহের তারিখ ২০২৪-০২-১০।  ইসমাইল জুবাউরির সাথে ওয়াশিংটন পোস্টের সাক্ষাৎকার
শতুল জেলা

শতুল জেলা (ইংরেজি: Shotul District) আফগানিস্তানের পাঞ্জশির প্রদেশের অন্যতম একটি জেলা। জেলাটির কেন্দ্রীয় শহরের নাম হচ্ছে রোখা নামক শহর। আফগানিস্তানের অন্যান্য জেলার মত জেলাটিতে সঠিক জনসংখ্যার কোন তথ্য পাওয়া যায়নি। আফগানিস্তানের জেলা
রাজস্থান বিধানসভা নির্বাচন, ২০১৮

ভারতের রাজস্থান রাজ্যে ৭ ডিসেম্বর ২০১৮তে বিধান সভা নির্বাচন অনুষ্ঠিত হয়। এই নির্বাচন একটি পর্যায়ে অনুষ্ঠিত হয়েছিল। ভারতীয় জাতীয় কংগ্রেস সর্ববৃহৎ দল প্রতিপন্ন হয়। ২০১৩ সালে রাজস্থান বিধানসভায় ভারতীয় জনতা পার্টি সংখ্যাগরিষ্ঠতা লাভ করেছিল। পূর্বতন রাজস্থান বিধানসভার কার্য্যকাল ২০ জানুয়ারি ২০১৯তে সমাপ্ত হয়। নির্বাচনে ভারতীয় জাতীয় কংগ্রেস ও ভারতীয় জনতা পার্টির মধ্যে মূল প্রতিদ্বন্দ্বিতা প্রতিলক্ষিত হয়। পরে আম আদমি পার্টি, বহুজন সমাজ পার্টি, বাম-গণতান্ত্রিক মোর্চা প্রতিদ্বন্দ্বিতা করে। এমএলএ, এমপি সহ কয়েকজন বিজেপির নামী-দামী নেতার আগমন ভারতীয় জাতীয় কংগ্রেসে নির্বাচনের ঠিক আগে দেখা যায়। কয়েকজন কংগ্রেসী নেতাও বিজেপিতে যোগদান করেছিলেন নির্বাচনের ঠিক আগে। নির্বাচন ৭ ডিসেম্বরে অনুষ্ঠিত হয়েছিল। ফলাফল ১১ ডিসেম্বরে ঘোষিত হয়। প্রায় সংখ্যক এগজিট পোলে ভারতীয় জাতীয় কংগ্রেসের জয়ের ভবিষ্যদ্বাণী করা হয়েছিল। "Rajasthan Election 2018"। www.patrika.com (হিন্দি ভাষায়)। সংগ্রহের তারিখ ২০১৮-১০-১০।  "Terms of the Houses"। Election Commission of India। সংগ্রহের তারিখ ১১ মে ২০১৮।  "Election exit polls results 2018"। Hindustan Times। ৭ ডিসেম্বর ২০১৮।  "Rajasthan, Telangana, Chhattisgarh, Mizoram, MP Exit Polls 2018: Highlights - Times of India ►"। The Times of India। সংগ্রহের তারিখ ২০১৮-১২-০৭।  ভারতের নির্বাচন কমিশন ওয়েব্যাক মেশিনে আর্কাইভকৃত ৫ ডিসেম্বর ২০১৭ তারিখে দ্য আর্টিকেল টেমপ্লেট:Rajasthan elections টেমপ্লেট:Recent Assembly Elections in India
বাগরাম জেলা

বাগরাম জেলা (দারি: ولسوالی بگرام‎) আফগানিস্তানের পারওয়ান প্রদেশের একটি অন্যতম জেলা। জেলাটির আসন বাগরামে অবস্থিত, যেটি কাবুলের রাজধানী থেকে প্রায় ৬০ কিলোমিটার উত্তরে অবস্থান করছে। ভৌগোলিক অবস্থান অনুযায়ী জেলাটির দক্ষিণে কাবুল জেলা, পূর্বে শিনওয়ারি জেলা এবং উত্তরে চাহারিকার জেলার সীমানা অবস্থিত। "Bagram District" (পিডিএফ)। AIMS। ১৫ জুন ২০১১ তারিখে মূল (পিডিএফ) থেকে আর্কাইভ করা। সংগ্রহের তারিখ ১২ আগস্ট ২০১১।
নতুন শরাইঘাট সেতু

নতুন শরাইঘাট সেতু বা শরাইঘাটের দ্বিতীয় সেতু অসমের উত্তর ও দক্ষিণ পার সংযোগী একটি পথ সেতু। এই সেতুটি পুরানো শরাইঘাট সেতুর কাছে ব্রহ্মপুত্র নদের ওপরে অবস্থিত। এটি ব্রহ্মপুত্রের উত্তর পারের আমিনগাঁও এবং দক্ষিণপারের পাণ্ডুর মাঝে সংযোগ স্থাপন করেছে। এর নির্মানকার্য ২০০৭ সালে আরম্ভ হয়েছিল। এর মোট দৈর্ঘ্য ১,৪৯৩.৫৯ মিটার তথা মোট ব্যয় প্রায় ₹৪৭৫ কোটি। তিন লেন যুক্ত এই সেতু ২০১৭ সালের ২৮ জানুয়ারি তারিখে কেন্দ্রীয় পথ পরিবহন ও রাজমার্গ মন্ত্রী নিতিন গড়করি সরকারিভাবে উদ্বোধন করেন। উদ্বোধন কার্যসূচীতে কেন্দ্রীয় রেল রাজ্যমন্ত্রী রাজেন গোহাঁই, অসম সরকারের উদ্যোগ ও পরিবহন মন্ত্রী চন্দ্রমোহন পাটোয়ারি, গড়কাপ্তানী মন্ত্রী পরিমল শুক্লবৈদ্য এবং জলসম্পদ মন্ত্রী কেশব মহন্ত উপস্থিত ছিলেন। "Assam: A reason to cheer! After 10 years of waiting, 2nd Saraighat Bridge finally inaugurated"। The Northeast Today। [স্থায়ীভাবে অকার্যকর সংযোগ] "Second Saraighat Bridge over river Brahmaputra to open on January 28"। The News Mill। ১৯ জানুয়ারি ২০১৭।